Diari Oficial de la Generalitat Valenciana


Sumari del DOGV 8576, del 21-06-2019 (2019/5191)

Notificació de la sentència dictada en el procediment de guarda i custòdia número 829/2017.
-------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5191


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 829/2017. [2019/5191]  
En el judici esmentat s'ha dictat la resolució que té el text literal següent:  
  
«Dispositiva  
Estime parcialment la demanda formulada per la procuradora senyora Inglada Cubedo, en nom i representació de Lara Ángeles Corral Gómez, contra Alejandro Medina Marrufo, i decrete l'adopció de les següents mesures:  
1. S'atribueix a la mare la guarda i custòdia i l'exercici exclusiu de la pàtria potestat respecte de la filla menor A.M.C.  
2. Es prohibeix que el pare puga traure la menor del territori espanyol excepte autorització expressa d'aquest jutjat.  
3. S'autoritza que la mare Lara Ángeles Corral Gómez puga eixir amb la filla menor del territori espanyol sense necessitat d'autorització del jutjat quan es tracte de viatges a països en els quals només calga el DNI per a entrar i eixir d'aquests. Per a viatjar a altres països que requerisquen passaport, es requerirà autorització judicial.  
4. S'ordena la retirada dels passaports espanyol i mexicà de la menor fins que aquest jutjat autoritze la seua expedició o devolució.  
  
5. El pare haurà d'abonar, en concepte de pensió d'aliments per a la seua filla, la suma de 400 euros mensuals, que entregarà a la mare per qualsevol mitjà de pagament amb constància documental en els cinc primers dies de cada mes, i que s'actualitzarà anualment conforme a les variacions de l'índex de preus de consum.  
Tot això sense realitzar expressa imposició de costes a cap litigant.  
  
Notifiqueu aquesta resolució a les parts, i feu-los saber que contra aquesta es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que haurà de consignar en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
  
Aquesta és la meua sentència, que pronuncie, mane i signe. El jutge.»  
  
Publicació: llegida i publicada va ser l'anterior sentència pel jutge que l'ha dictada, mentre estava constituït en audiència pública, el mateix dia del seu pronunciament, davant el lletrat de l'Administració de justícia. En done fe.  
Atés el desconeixement de l'actual domicili o residència de la part demandada, per sentència de 2 de maig de 2019, el lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de la sentència al demandat, Alejandro Medina Marrufo.  
  
Castelló de la Plana, 2 de maig de 2019.- El lletrat de l'Administració de justícia: Pedro Moya Donate.